Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Peranan dan Sumbangan Home Guard di Temerloh, 1948-1957 The Role and Contribution of the Home Guard in Temerloh, 1948-1957 Siti Aminah Abdul Ghani & Khairi Ariffin Universiti Pendidikan Sultan Idris, 35900 Tanjong Malim, Perak. Abstrak Home Guard di Temerloh telah ditubuhkan untuk membantu menangani ancaman komunis ketika zaman darurat. Kajian ini menggunakan kaedah kualitatif dengan melakukan rujukan daripada dokumen-dokumen yang terdapat di Arkib Negara Malaysia seperti Colonial Office Record, Annual Report, District Office Report, fail Setiausaha Kerajaan Negeri, dan minit mesyuarat. Pasukan Home Guard berperanan aktif membantu mengembalikan keamanan dalam memberi sumbangan bagi membanteras ancaman komunis sehingga merdeka. Orang Melayu, Cina dan India merupakan golongan yang mendiami kawasan di Temerloh telah bersama-sama dengan kerajaan kolonial British dalam berusaha membanteras ancaman yang dicetuskan oleh Parti Komunis Malaya. Artikel ini membincangkan peranan dan sumbangan pasukan Home Guard dalam memastikan aktiviti pengganas komunis dapat dibanteras sepenuhnya. Kata kunci: Home Guard, darurat, komunis Abstract Home Guard in Temerloh has been established to help deal with the threat of the Communists during the Malayan emergency.The research method used in this study is a qualitative method by using document review analysis of documents in the National Archives as Record Colonial Office, Annual Report, District Office Report, the State Secretary of the file, and minutes of meetings. Home Guard plays an active role in restoring peace and contributing for the fight against Communist threat until independence. The Malays, Chinese and Indians were the community who lived in Temerloh and together with the British colonial Government they had made the effort to eliminate threats triggered by the Communist Party. Therefore, this article discusses the role and contribution of Home Guard in eradicating the Communist activities entirely. Keywords: Home Guard, emergency, communist Pengenalan Kerajaan kolonial British telah mempergiat pelbagai usaha bagi mengekang tindak tanduk komunis yang bermaharajalela ketika pengisytiharaan darurat pada tahun 1948. Salah satu tindakan British ialah menerusi penubuhan Home Guard di bawah Lt. Gen. Sir Harold Rawdon Briggs1. Beliau bertindak menubuhkan pasukan Home Guard dengan tujuan mengawal kawasan berisiko yang diancam dan diserang komunis seperti kawasan perkampungan, pekan, ladang getah, penempatan 1Briggs percaya untuk menentang pengganas komunis, kerajaan kolonial British perlu memenangi hati masyarakat Cina di Tanah Melayu. Hal ini kerana majoriti ahli dalam gerakan massa adalah terdiri daripada kaum tersebut. Major Nazar Bin Talib. 2005.Malaysia's Experience In War Against Communist Insurgency And Its Relevance To The Present Situation In Iraq. Quantico:Marine Corps University.Hlm.7. 33
34 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 semula dan Kampung Baru.2 Pada 1948 terdapat kira-kira 40,000 orang anggota pasukan Home Guard bilangannya ini semakin meningkat dari setahun ke setahun.3 Pasukan ini merupakan sebuah unit keselamatan yang dibentuk berasaskan penyertaan secara sukarela, namun dari segi pengurusan pengendalian latihan dalam pasukan sukarelawan ini amat sistematik. Pasukan Home Guard merupakan sebuah pasukan yang anggotanya terdiri daripada penduduk kampung dan diletakkan di bawah bidang kuasa Home Guard Regulations 1950 dan Home Guard Regulations 1951. Menurut peruntukan ini, dengan kuasa yang diberi kepada Menteri Besar dan Resident Commissioner, mana-mana kawasan yang perlu ditubuhkan sebuah pasukan Home Guard, maka mereka yang berumur antara 18 tahun hingga 55 tahun boleh dikerah untuk menjadi anggota pasukan Home Guard. Bagi negeri Pahang, pasukan sukarela Home Guard telah ditubuhkan pada September 1949. Che Pahir pula dilantik sebagai pegawai yang menguruskan Home Guard di Temerloh.4 Penubuhan pasukan Home Guard tidak terbatas kepada kaum-kaum tertentu sahaja, sebaliknya pasukan tersebut meliputi seluruh kaum dengan tujuan mereka mampu melindungi kawasan penempatan mereka sendiri, mengambil tindakan segera sekiranya diancam dan seterusnya membantu pasukan keselamatan yang lain seperti tentera dan polis. Malah anggota Home Guard juga terdiri daripada golongan wanita. Justeru, penubuhan Home Guard ini sedikit sebanyak merencatkan aktiviti pihak komunis untuk bertapak di kawasan perkampungan yang ada. Peranan Home Guard di Temerloh Tanggungjawab melakukan kawalan kampung Antara peranan dan tanggungjawab pasukan Home Guard adalah melakukan kawalan kampung. Cara pertahanan adalah dengan mengadakan rondaan di dalam dan di luar kawasan kampung dengan menggunakan kaedah gempur supaya ahli pasukan simpanan boleh turut menyertainya. Setiap individu dalam pasukan Home Guard perlu melakukan operasi lebih kurang sepuluh malam dalam masa sebulan.5 Bagi kawasan kampung yang kecil, kampung ini hanya akan dikawal oleh satu seksyen sahaja dan bagi kawasan kampung yang lebih besar ianya boleh dikawal sekurang-kurangnya lima pasukan.6 Setiap anggota akan diberi senjata api dan senjata itu hanya boleh digunakan pada waktu malam sahaja.7 Aktiviti gempur perlu dilakukan di seluruh kampung bertujuan untuk memberi latihan kepada pasukan keselamatan. Secara tidak langsung pasukan keselamatan yang sedang bertugas tidak kira waktu malam siang sentiasa bersedia jika diserang oleh komunis. Tahap kesediaan Home Guard untuk bertugas bergantung pada jumlah penduduk yang ada di kampung tersebut. British menyedari Home Guard bukan golongan profesional seperti tentera dan tugas mereka tidak tetap dan kadangkala berlaku dalam jangka masa yang lama. Maka, tidak sesuai untuk menambahkan beban mereka. Terdapat juga Home Guard simpanan yang bertugas untuk mengawal kampung. Mereka dibenarkan tidur di rumah masing-masing dengan membawa senjata bersama. Jika terdapat kecemasan pada alat penggera mereka akan dipanggil untuk bersama-sama membantu anggota yang sedang bertugas ketika itu. 2Briggs telah dilantik sebagai Pengarah Operasi di Tanah Melayu pada April 1950 bagi membantu pihak kerajaan menghadapi ancaman komunis. Lihat INF.1487/1953 History of the Emergency in Malaya. Hlm.1. Lihat Mohd Razali bin Ya'cob@Jusoh.2010. Pasukan Home Guard Persekutuan Tanah Melayu semasa darurat, 1948-1960. Jurnal Jabatan Sejarah, Universiti Malaya, hlm 37. 3 Pada September 1950, Lt. General Harrold Briggs memperbesarkan pasukan ini di bawah rancangan Kampung Baru bagi menjaga kampung tersebut. Pasukan ini di diletakkan di bawah Jabatan Pertahanan Awam Persekutuan. Kertas kerja 2011/0013941. Pasukan Home Guard. Arkib Negara Malaysia, hlm 6. 4 DEF.6773/52 Home Guard Establishment in Pahang. 5 ANM, Home Guard Training Pamphlets. Hlm.26. 6 Suffian bin Mohammed. 2003.'Home Guard di Johor semasa Darurat 1948-1960. Hlm.32. 7 BA 130/1953. Amalgamation of Home Guard, Kampung Guard dan Auxiliary Police.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Bagi melengkapkan kawalan sekitar kampung kerajaan kolonial British berpendapat perlu ditubuhkan pasukan pengintip dalam pasukan Home Guard untuk memastikan tiada pengganas komunis yang bersembunyi di dalam kawasan kawalan mereka. Kekuatan Home Guard yang diperlukan adalah di antara 3-6 orang dan bergerak pada waktu yang berbeza iaitu senja dan subuh. Hal ini kerana dua waktu ini pergerakan komunis sangat aktif di kawasan sekitar kampung. Tugasan ini bukan salah satu operasi yang wajib dilakukan oleh anggota Home Guard tetapi dibuat jika terdapat keperluan. Namun begitu anggota Home Guard perlu akur dengan had dalam melakukan pengintipan tersebut. Hal ini kerana polis juga melakukan tugasan yang sama tetapi dalam skala yang lebih besar. Bagi kawasan kampung tradisional yang mempunyai jumlah keluarga yang kurang daripada 30 buah rumah, pasukan Home Guard yang ditugaskan mengawal kampung khususnya pada waktu malam adalah terdiri daripada penduduk kampung itu sendiri.8 Mereka dikehendaki untuk bertugas secara berkumpulan tidak melebihi sepuluh orang pada setiap malam9, manakala bagi kampung yang lebih besar jumlah penduduknya, seramai 15 orang atau lebih akan ditugaskan untuk berkawal setiap pada malam dan setiap tiga orang daripada mereka akan diberikan selaras senapang.10 Operasi pemeriksaan makanan dan kawalan pagar Di samping itu, pasukan keselamatan turut melakukan pemeriksaan makanan dan kawalan pagar dengan rapi.11 Pemeriksaan dilakukan di pintu pagar sebelum mereka keluar bekerja di awal pagi.12 Hal ini adalah sebagai langkah untuk mengelakkan pekerja tersebut membawa makanan kepada pengganas komunis. Pekerja hanya dibenarkan untuk membawa bekalan makanan untuk seorang sahaja. Dalam pengendalian pemeriksaan bekalan makanan dan kawalan berpagar pula, secara umumnya, tidak semua anggota Home Guard bertugas di kawasan pagar pemeriksaan setiap hari.13 Hal ini disebabkan anggota Home Guard tidak bertugas sepenuh masa seperti pasukan polis dan tentera. Kebanyakannya pada waktu siang mereka melaksanakan aktiviti harian mereka seperti biasa seperti petani dan nelayan. Pada kebiasaannya, Home Guard tidak akan ditugaskan untuk menjaga pintu masuk pada waktu siang kecuali atas sebab yang tertentu seperti kekurangan anggota polis untuk melakukan tugas tersebut dalam sesebuah kampung. Selain itu, anggota Home Guard yang ditugaskan untuk mengawal pintu masuk kampung baru hanya perlu bertugas dalam jangka waktu yang singkat agar ia tidak menggangu pekerjaan mereka. Pasukan Home Home Guard Fasa III (A), iaitu Home Guard Cina tidak dibenarkan untuk melakukan tugas tersebut.14 Namun begitu, terdapat juga anggota Home Guard diperlukan apabila terdapat pemeriksaan khusus kawalan makanan. Pemeriksaan ini selaras dengan Arahan No. 36 Pengarah Operasi.15 Dalam sesuatu operasi yang sedemikian, anggota Home Guard yang terlibat diberikan bayaran $3 sehari,16 dan diperolehi daripada peruntukkan tabung kawalan makanan. Secara tidak langsung kawalan sangat penting bagi pasukan keselamatan bagi memastikan komunis tidak berjaya menyusup masuk ke dalam kampung, ladang estet mahupun kampung baru. Hal ini disebabkan oleh Home Guard yang ditugaskan untuk menjaga pintu kawalan masuk pada setiap waktu, terutamanya ketika gerakan menyekat makanan dijalankan akan membuka pintu di waktu pagi dan akan menutup pintu pada waktu petang.17 Kawalan ini penting untuk mengelakkan barang makanan terlepas ke tangan pihak musuh. Pihak kerajaan telah menyenaraikan barangan 8Mohamad Aizuddin bin Mohd Asri.2014. Darurat 1948-1960: Pasukan Home Guard Kelantan. Hlm.33. 9Mohd Razali bin Ya'cob@Jusoh.2010. Pasukan Home Guard Persekutuan Tanah Melayu semasa darurat,1948-1960. Hlm.40. 10 Ibid.Hlm.40. 11 INF.8/8/1951. 718 Join 'Home Guard'. 12 Suffian bin Mohammed. 2003.'Home Guard di Johor semasa Darurat 1948-1960. Hlm.36. 13 INF.8/8/1951. 718 Join 'Home Guard'. 14 DEFY 51/37. Pekeliling Perintah Pengarah Bagi Gerakan-gerakan Tanah Melayu, Bilangan 35, Home Guard 1956. 15 Ho Hui Ling. 2010. Pembanterasan Komunis di Tanah Melayu. Hlm.148. 16 N.S State Sec.Cont.No.U/14 HG,AP& KG Funds. Allowance for Unpaid Ranks of the Home Guard. 17 S.W.E.C S/C 26/1957. Home Guard Food Denial 1957. 35
36 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 makanan kawalan agar tidak terlepas kepada pihak musuh seperti padi, tepung ubi, minyak masak, garam, gula, barangan makanan di dalam tin, ikan kering, tepung gandum makanan yang telah dimasak laksa dan ubat-ubatan18. Penduduk yang tinggal di kampung baru juga akan diperiksa terlebih dahulu sebelum mereka keluar dari kampung bagi memastikan mereka tidak membawa keluar bekalan makanan.19 Malahan, lori yang membawa makanan juga diringi oleh pasukan keselamatan20 untuk mengelakkan rampasan makanan oleh pihak komunis. Jadual 1: Pergerakan makanan bagi keluarga di Temerloh. Lokasi Jum. Keluarga Bungkusan Makanan Susu Kg. Belengu 7 18 6 Buntut Pulau 15 29 5 Kg. Pangsenam 4 7
Kg.Tebal 2
Padang Tenggala 11
19 5
Tanjong Dalang 4
Kg. Chengei 1
Bukit Kepayang 5
Kg.Tanjong Ira 6
Kg. Guai 1
Mukim Lebak 2
Kg. Songsang 3
Temerloh 1
Sumber: 406/53 Emergency Cases-Temerloh Jadual 1 menunjukkan pegerakan makanan mengikut jumlah keluarga sesebuah kawasan di Temerloh. Setiap kawasan telah dihadkan memiliki bungkusan makanan bagi mengelakkan lebihan makanan sampai ke pihak pengganas komunis. Misalnya, Kampung Belenggu mempunyai tujuh jumlah keluarga maka bungkusan makanan yang diberi sebanyak 18 bungkus dan susu dibekalkan sebanyak 6 tin. Begitu juga dengan kampung-kampung yang lain. Terdapat juga kampung yang tidak dibekalkan dengan susu jika mempunyai jumlah keluarga yang sedikit, misalnya Kampung Chengei, Kampung Guai, dan Kampung Songsang. Selain itu, melalui kawalan makanan juga ditetapkan setiap lelaki memperoleh tiga kati beras, perempuan dua kati setengah dan kanak-kanak bawah 12 tahun memperoleh dua kati beras dalam tempoh seminggu.21 Selain itu, Dapur Pusat22 diperkenalkan kepada penduduk kampung baru. Cara Dapur Pusat itu diuruskan oleh Jawatankuasa Kerja Perang di setiap jajahan dan kampung. 18 INF.783/1952 Home Guard Training Manual Request For Printing dalam ibu Pejabat Penerangan Kuala Lumpur (1946-1963). 19 Emergency Food Denial Organisation, SFO. P.K NO.137/56. Hlm.8. 20Annual Report,1953. Hlm.2. 21Kerani di bahagian pengedaran makanan akan mencatat stok makanan di dalam tin di setiap kedai. Mereka akan membeli barangan tersebut jika dianggap terlalu banyak stok tersebut di sesuatu kampung. Harry Miller.1972. Jungle War in Malaya. London: Arthur Barker Limited.Hlm.99. 22 ANM, Home Guard Training Pamphlets. Hlm.33.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Di samping itu pihak kerajaan turut mengawal kawasan penanaman ubi kayu sebagai langkah untuk mengelakkan komunis memperoleh makanan tersebut. Undang-undang kawalan makanan turut menetapkan semua pekedai menghadkan stok barangan kawalan seperti beras, ubat-ubatan, kain, garam dan sebagainya.23 Hanya yang memiliki permit yang sah sahaja dibenarkan menjual barangan tersebut. Penjual dikehendaki membuka terlebih dahulu makanan yang berada di dalam tin sebelum dijual.24 Malah barangan tersebut hanya boleh dijual kepada mereka yang mempunyai kad pengenalan. Penjualan makanan tersebut hanya boleh dilakukan pada 7 a.m sehingga 7 p.m.25 Selepas kedai ditutup, pemilik kedai dikehendaki merekod semua hasil jualan dan hanya membuat penambahan barangan dalam kuantiti yang sedikit jika barangan tersebut sudah habis.26 Pemeriksaan kad pengenalan Setiap penduduk diwajibkan mempunyai kad pengenalan27. Langkah ini bertujuan untuk membantu pasukan keselamatan untuk membezakan antara penduduk yang mematuhi undang-undang atau sebaliknya.28 Penduduk yang berumur 12 tahun ke atas diwajibkan memilikinya. Kad pengenalan tersebut tertera nama pemilik, bangsa, bahasa/dialek, tempat lahir, pekerjaan, tempat tinggal cap jari dan foto sebagai tanda mereka telah berdaftar dengan kerajaan.29 Fungsi kad pengenalan digunakan sebagai cara untuk mendapatkan bekalan makanan, membeli makanan, ketika keluar bekerja dan ketika keluar dari penempatan.30 Penduduk di Temerloh dikehendaki membawa kad pengenalan walau di mana sahaja berada. Hal ini disebabkan oleh pasukan keselamatan lain seperti polis dan Home Guard akan membuat pemeriksaan sama ada pada kenderaan mahupun kawalan pintu pagar. Tarikh akhir untuk membuat kad pengenalan ialah pada 28 Februari 1949 kecuali bagi negeri Terengganu dan Pahang. Kelewatan di negeri-negeri ini bukan disebabkan oleh gangguan komunis, tetapi adalah kesukaran perjalanan dari satu tempat ke satu tempat. Sumbangan Home Guard di Temerloh Keberanian Home Guard menjalankan tugas Pada tahun 1952, kegiatan komunis semakin berkurangan. Keadaan ini disebabkan keberkesanan langkah pengawalan makanan, kejayaan penempatan semula dan operasi-operasi yang dijalankan oleh pasukan keselamatan. Pada tahun 1952 merupakan detik permulaan kemerosotan PKM di Tanah Melayu. Pada tahun ini seramai 1094 pemberontak komunis berjaya dibunuh, 605 orang dibunuh, 605 orang yang cedera dan 123 orang yang berjaya ditangkap.31 Malah, keberanian anggota Home Guard Temerloh berjaya membanteras komunis secara menyeluruh. Hal ini merupakan hasil daripada kesungguhan mereka menjalani latihan di Pusat Latihan yang telah disediakan oleh kerajaan kolonial British. Impaknya, anggota Home Guard bukan sahaja terlatih dalam menjalankan tugas kawalan kampung malah mahir mengendalikan senjata seperti shot gun. Secara tidak langsung, semangat 23 Ho Hui Ling. 2010. Pembanterasan Komunis di Tanah Melayu.Hlm.148. 24 ANM, Home Guard Training Pamphlets. Hlm.33. 25 Kumar Ramakrishna. 2002. Emergency Propaganda: The Winning of Malayan Hearts and Minds 1948-1960. Hlm.103. 26 Ibid. Hlm.103 27Setiap penduduk di Tanah Melayu yang berumur 12 tahun ke atas mesti didaftarkan dan wajib memilik kad pengenalan yang harus dibawa bersama-sama. Walaupun rancangan ini agak lambat dilaksanakan tetapi sehingga akhir tahun 1949 seramai 3.2 juta orang telah mendaftar untuk medapatkan kad pengenalan. Langkah ini memudahkan pasukan keselamatan mengenal pasti setiap penduduk dan membezakan mereka dengan pengganas komunis. 28 INF.8/8/1951. 718 Join 'Home Guard'. 29 Siti Norbaya binti Yusof. 2010. Darurat 1948-1960: Ancaman Komunis di Pasir Puteh dan Langkah-langkah yang di ambil oleh kerajaan bagi mengatasinya. Latihan Ilmiah. Universiti Malaya. Hlm 48. 30 Ibid. Hlm49. 31 Mej.Abd Razak bin A.Ibrahim. 1999. Peranan Pasukan Keselamatan Semasa Darurat Malaysia Pertama: Satu Analisis. Universiti Malaya: Diploma Pengajian Strategik dan Pertahanan. Hlm 41. 37
38 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 untuk mempertahankan kampung halaman masing-masing daripada serangan pengganas komunis berkobar-kobar dalam diri mereka. Di samping itu, sumbangan pasukan Home Guard boleh dilihat dari segi keberanian anggotanya ketika menjalankan tugas. Pada tahun 1950, Budin bin Choh salah seorang pengganas komunis di kawasan Mukim Songsang Temerloh telah dibunuh oleh dua orang anggota Home Guard yang berpura-pura menjadi sahabat beliau selama dua bulan. Selain membuat huru hara di kawasan Songsang, Budin bin Choh telah membunuh bapa mentuanya sendiri.32 Pembunuhnya mendapat sagu hati daripada kerajaan kolonial sebanyak $2,000 atas usaha yang ditunjukkan oleh mereka.33 Kemudian anggota Home Guard juga telah menyerang tiga orang pengganas komunis di Songsang dan berjaya membunuh mereka.34 Peristiwa ini ternyata menyemarakan semangat di antara anggota pasukan Home Guard untuk menghapuskan pengganas komunis di Temerloh. Jadual 2: Kejayaan pasukan Home Guard di Pahang. Bil Kejayaan 1948-31/12/1950 1951 Jumlah 1. Pengganas ditembak mati 11 14 25 2. Senapang didapati 10 10 20 3. Peluru didapati 176 382 558 4. Bom Tangan didapati 3 1 4 Sumber: INF.1120/1451. Kampung Guard Newspaper 'Berita Pengawal Kampung'. Hlm.3 Berdasarkan Jadual 2, pasukan Home Guard telah berjaya menangani komunis di Pahang daripada terus melakukan aktiviti yang memberi kemudaratan kepada semua penduduk. Rampasan peluru menunjukkan angka 382 butir pada tahun 1951 berbanding tahun sebelumnya, iaitu hanya 176 butir sahaja. Hal ini telah menunjukkan bahawa latihan dan keberanian pasukan Home Guard semakin meningkat dalam usaha mereka memerangi komunis daripada terus berleluasa di Pahang. Di samping itu, keberanian mereka menunjukkan betapa besarnya peranan dan pengorbanan anggota keselamatan, terutamanya pasukan Home Guard ini dalam melaksanakan tugas mereka mengaman serta menenteramkan negara dan mengorbankan jiwa raga. Hal ini dibuktikan dengan pengganas komunis telah menembak anggota Home Guard di bahagian kaki ketika mereka sedang bertugas berhampiran Sungai Pahang di kawasan Temerloh.35 Seterusnya terpaksa menanggung pelbagai kesusahan hidup bagi mereka yang cacat. Malah, lebih menyedihkan lagi para anak isteri mereka juga ada yang menderita atau mengalami kesusahan akibat terkorban atau cacatnya suami dan bapa mereka. Maka, pengorbanan yang suci oleh pasukan keselamatan kita akan terus tercatat dalam lipatan sejarah tanah air. Jasa bakti besar mereka menjadi kenangan abadi kepada setiap rakyat Malaysia yang cintakan negara ini. Selain itu, terdapat penghargaan oleh kerajaan kolonial British terhadap pasukan Home Guard yang berjaya membunuh, menangkap pengganas komunis atau melaporkan pegerakan komunis di kawasan mereka. Walaupun Home Guard tidak layak mendapatkan sebarang pingat perang, namun jika mereka menjalankan perkhidmatan selama tiga bulan mereka layak dianugerahkan Lencana Perkhidmatan Negara.36 Lencana ini adalah milik individu dan kehilangan lencana tersebut bagi seseorang anggota Home Guard akan dikenakan bayaran untuk mendapatkan gantian lencana yang baru.37 Selain itu, pegawai Home Guard daerah akan mencadangkan nama anggota yang layak untuk memakai lencana tersebut. Bagi daerah Temerloh Tahir bin Haji Mohamed selaku pegawai Home 32 INF.1120/1451. Kampung Guard Newspaper 'Berita Pengawal Kampung'. Hlm 3. 33 Ibid. Hlm.3 34 Harry Miller.1954. Menace in Malaya. London: George G.Harrap & Co.Ltd. Hlm 176. 35 The Straits Times, 6 Februari 1956. Hlm 7. 36 S.R.OK.62/51 Home Guard, Special Constables. Hlm 2. 37 D/10A/1951. Instructions for The Issue of National Service Badges.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Guard daerah akan menyenaraikan jumlah ahli Home Guard yang sudah berkhidmat lebih dari tiga bulan untuk mendapatkan lencana tersebut.38 Membentuk ikatan muhibah antara penduduk Darurat ini telah membuktikan kepada kita akan kepentingan kerjasama semua kaum untuk menentang musuh negara. Kerjasama yang erat penting dalam memastikan kejayaan sesuatu rencana yang diatur. Jika hanya pihak kerajaan kolonial British sahaja yang bertindak memerangi pengganas komunis sedangkan rakyat hanya berpeluk tubuh, hal ini juga tidak akan mencapai kejayaan yang hebat. Lantaran itu, penglibatan semua penduduk tempatan amat penting bagi melahirkan rasa tanggungjawab di dalam sanubari masing-masing. Generasi hari ini seharusnya diajar tentang kisah perjuangan Home Guard sebagai wadah ilmu dan teladan kepada kita semua agar mereka bersama- sama menjaga keharmonian negara. Selain itu, sikap yang ditonjolkan dalam ketiga-tiga kaum utama di Temerloh iaitu Melayu, Cina dan India ini membuktikan bahawa sikap mementingkan kaum sendiri tidak akan menyelesaikan isu komunis di kawasan kediaman mereka. Kesepakatan menjaga hal ehwal kampung halaman sendiri secara teratur dan sistematik ternyata membantu kerajaan kolonial British melemahkan aktiviti pengganas komunis ini.39 Walaupun pada asalnya Home Guard tidak berjaya menarik minat kaum Cina dan India untuk bersama-sama kaum Melayu menyertai pasukan ini tetapi usaha yang berterusan dan tidak mengenal putus asa kerajaan kolonial berjaya meningkatkan jumlah anggota pasukan ini di Temerloh. Kaum Cina dan India ini juga mengalami kesulitan yang sama seperti kaum Melayu dari aspek kebebasan dalam menjalankan urusan harian menyebabkan mereka mengambil keputusan untuk bersama-sama membanteras komunis di Temerloh. Kegiatan komunis yang berterusan seperti pembunuhan pengurus ladang berbangsa Cina di Mentakab pada 9 Februari 1950 dan menggelincirkan kereta api di Mentakab pada 6 Mac 195040 telah meresahkan masyarakat kawasan Temerloh untuk meneruskan aktiviti harian mereka. Hal ini telah menyebabkan berlakunya peningkatan keanggotaan Home Guard bukan sahaja di Temerloh tetapi di Tanah Melayu. Jadual 3: Kekuatan pasukan Home Guard di Tanah Melayu sehingga 12 Oktober 1951. Kaum Jumlah Melayu 40651 Cina 50415 India 6126 Eropah 134 Lain-lain 1354 Pegawai 1690 Jumlah 100370 Sumber: IN.637/1951 Home Guard News Sheet. Berdasarkan Jadual 3 menunjukkan jumlah keanggotaan Home Guard di Tanah Melayu mengikut kaum. Ternyata kaum Cina mendominasi jumlah keanggotaan, iaitu sebanyak 50415 orang pada tahun 1950. Kesedaran yang muncul ini hasil usaha berterusan kerajaan kolonial British dalam memastikan pengganas komunis dapat dikurangkan jumlahnya. Kekuatan keseluruhan Home Guard 38 Lencana tersebut selalunya dipakai pada sebelah kiri di bahagian dada. Ibid. 39 Ho Hui Ling. 2010. Pembanterasan Komunis di Tanah Melayu.Hlm.149. 40 RCP/PUB/1037/1950 Chronology of Important Events During The Emergency in Malaya For Period January-June,1950. Hlm 4. 39
40 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 seramai 10,0370 orang. Hal ini menunjukkan bahawa kerjasama yang erat antara kaum berjaya melemahkan usaha pengganas komunis dalam meraih sokongan daripada penduduk tempatan. Selain itu, salah satu aspek penting dari penubuhan unit pasukan Home Guard di Temerloh ialah wujudnya perpaduan dan kerjasama yang jitu dalam kalangan orang Melayu di kampung- kampung dalam usaha mereka untuk menghapuskan keganasan komunis yang dianggap dikuasai oleh orang Cina.41 Walau bagaimanapun, pada peringkat awal wujud perasaan syak wasangka terhadap kesetiaan dan kejujuran orang Cina untuk mempertahankan kampung, mukim dan negeri tempat mereka tinggal.42 Hubungan antara kaum, khususnya antara orang Melayu dengan Cina semakin renggang kerana menganut fahaman ideologi politik yang berbeza.43 Hal ini ditambah apabila terdapat sebilangan anggota Home Guard Cina yang masih lagi menyalurkan maklumat dan makanan kepada komunis. Di kawasan Mentakab Special Constabulary mengesan 10 peratus anggota Home Guard sama ada aktif atau pasif membantu PKM.44 Keadaan ini melahirkan dan menyemarakkan perasaan perkauman dan sikap anti Cina dalam kalangan orang Melayu. Namun begitu, lama-kelamaan sikap tolak ansur antara kaum ini menyebabkan mereka boleh menjalankan tugas secara bersama-sama. Hal ini merupakan kunci penting Temerloh boleh bebas sepenuhnya dari pengganas komunis sehingga berjaya diisytiharkan Kawasan Putih. Selain itu, kesan penubuhan pasukan Home Guard di Temerloh adalah dapat membentuk satu ikatan perpaduan antara penduduk di Tanah Melayu dengan pihak kerajaan dalam menentang ancaman komunis.45 Penglibatan penduduk di Temerloh dalam menentang komunis merupakan faktor penting yang membawa kepada penamatan darurat pada tahun 1960. Hal ini bukan sahaja orang Melayu yang terlibat secara langsung dalam mengembalikan keamanan negara tetapi Orang Cina dan India tidak terkecuali turut bersama-sama mempertahankan tanah air. Ternyata usaha kerajaan kolonial British dalam mendapatkan kerjasama kaum-kaum utama di Temerloh berjaya membendung aktiviti komunis dari terus merebak. Keamanan setempat dapat dipulihkan Selain itu, kesan penubuhan Home Guard adalah dapat menjaga keamanan negara. Hal ini disebabkan dengan penubuhan pasukan Home Guard keadaan huru hara dalam negari Pahang dapat dibendung dan dikawal. Pasukan sukarela ini mempunyai semangat sayangkan kampung halaman sehingga perpaduan kaum dapat diwujudkan. Pertahanan di Kampung Baru dan kampung sedia ada dapat dipertahankan bersama tanpa mengira kaum. Selain itu, penubuhan Home Guard di kawasan Kampung Baru telah menyukarkan segelintir penduduk kampung memberi bantuan kepada pihak komunis seperti makanan ubat-ubatan dan lain- lain barang keperluan.46 Penubuhannya juga telah dapat membantu pihak pasukan keselamatan yang 41 Zaman darurat meninggalkan kesan yang mendalam bagi penduduk Tanah Melayu. Hubungan antara kaum khususnya antara orang Melayu dengan Cina semakin renggang kerana menganut fahaman ideologi yang berbeza. Walaupun bukan semua orang berketurunan Cina itu menggangotai PKM, tetapi ia telah menyuburkan prasangka kaum dalam kalangan penduduk Tanah Melayu. Kassim Thukiman. 2002. Malaysia: Perspektif, Sejarah dan Politik. Skudai: Penerbit UTM. Hlm 114. 42 Disebabkan komposisi kaum yang jelas berbeza dalam pasukan keselamatan, ada kalanya tindakan orang Cina dalam mengawal keamanan dilihat dari sudut perkauman.Tindakan komunis menyerang orang Melayu seperti yang berlaku di beberapa tempat di Tanah Melayu semasa daurat kerap kali menimbulkan kemarahan orang Melayu. Ho Hui Ling. 2003. Darurat 1948-1960: Keadaan Sosial di Tanah Melayu. Hlm 136. 43 Kassim Thukiman. 2002. Malaysia: Perspektif Sejarah dan Politik. Hlm 114. 44 Anggota ini memberikan makanan, maklumat dan kadangkala hadir dalam mesyuarat yang dianjurkan oleh mereka. Lihat U/7/54 Home Guard General. Hlm 11. 45 Menteri Besar Pahang juga mengingatkan orang ramai, khususnya orang Melayu, bahawa huru-hara dicetuskan oleh bangsa asing daripada kaum Cina yang berfahaman komunis. Beliau juga melahirkan rasa dukacita kerana terdapatnya orang Melayu, khususnya dari daerah Temerloh yang terpesong menyertai penjahat dan pengganas komunis. Beliau mengingatkan mereka yang terpesong ini supaya memikirkan nasib penduduk Tanah Melayu ketika dalam tempoh singkat selepas Jepun menyerah kalah dan komunis mengambil alih teraju pemerintahan. Abdullah Zakaria bin Ghazali. 2000. Penjahat-penjahat Hapus Semuanya, Kehidupan Kita Tidak Terganggu: Kempen Membanteras Komunis di Kalangan orang Melayu. Hlm.16. 46 Terdapat 42 Kampung Baru yang dikawal oleh Home Guard tanpa mengira kaum di Pahang.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 lain menumpukan kepada operasi memerangi pengganas komunis di dalam hutan. Anggota pasukan Home Guard yang terlatih telah disatukan menjadi pasukan Operational Home Guard turut ditugaskan bersama-sama pasukan keselamatan. Jadual 4: Statistik Anggota Komunis di Pahang pada 1955. Tahun Terbunuh Ditangkap Menyerah Diri 1948 24 5 2 1949 139 68 184 1950 145 40 55 1951 241 40 37 1952 259 28 46 1953 257 16 104 1954 182 9 85 Jun 1955 69 20 80 Jumlah 1,316 226 587 Sumber:SR 33/24/7 Pahang Emergency Statitics At 10 November 1955. Jika dilihat Jadual 4 di atas pada tahun 1952 dan 1953 merupakan tahun paling ramai anggota komunis dibunuh masing 259 dan 257 orang. Namun, selepas tahun tersebut jumlah anggota komunis yang dibunuh semakin berkurangan. Hal ini dibuktikan sehingga Jun 1955 sebanyak 69 orang anggota komunis terbunuh di Pahang, manakala bagi anggota komunis yang ditangkap pada tahun 1949 menunjukkan bahawa jumlah tangkapan tertinggi sebanyak 68 orang. Begitu juga dengan jumlah yang keseluruhan anggota komunis yang ditangkap bermula dari tahun pengisythiraan darurat 1948 sehingga Jun 1955 sebanyak 587 orang. Selain itu, sehingga Jun 1955 daerah Temerloh dianggarkan mempunyai baki komunis sebanyak 240, iaitu paling ramai di Pahang berbanding Lipis seramai 6 orang, Kuantan 5 orang dan Raub 14 orang.47 Walaupun jumlah komunis di Temerloh adalah tertinggi berbanding daerah lain namun usaha berterusan pasukan keselamatan terutama Home Guard telah berjaya melemahkan aktiviti komunis di kawasan tersebut. Secara tidak langsung penduduk di Temerloh kembali dapat menjalankan kegiatan seharian mereka dengan selesa. Kawasan ladang getah serta kemudahan awam dapat diawasi dari serangan komunis dan kuasa mereka semakin lemah kerana tidak lagi mendapat bantuan dan sokongan daripada rakyat di Temerloh, khususnya kaum Cina. Hal ini disebabkan kaum Cina yang dahulunya tinggal di kawasan setinggan kini telah dipindahkan ke kawasan penempatan semula48 bagi mengelakkan ancaman komunis. 47 SR 33/21/7 Pahang Emergency Statistics as at 16 November 1955. Hlm 2. 48Strategi mengebulurkan pengganas komunis di hutan menerusi Rancangan Briggs dengan menempatkan setinggan Cina ke kampung-kampung baru untuk memutuskan aliran bekalan makanan kepada pengganas komunis ternyata berkesan sekali. Pelbagai kesusahan yang terpaksa dihadapi komunis di hutan seperti kekurangan makanan, bekalan ubat dan maklumat memudahkan lagi pasukan keselamatan memburu dan menghapuskan gerila-gerila tersebut. Di bawah Rancangan Briggs, seramai 1,000,000 orang dipindahkan secara paksa dari kampung halaman mereka pada tahun 1950-1960. Mereka ditempatkan di perkampungan baru (untuk setinggan) dan kawasan pengumpulan semula (untuk pekerja lombong dan pekerja estet.) Tempat tersebut dipagar dengan dua lapis pagar kawat berduri. Mereka dikenakan catuan makanan yang ketat, perintah berkurung dan pengawasan polis. Pada peringkat awal penempatan semula ini menyebabkan kekurangan makanan kerana penduduk terpaksa meninggalkan pekerjaan lama. Di samping itu, penempatan kampung- 41
42 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Perisikan maklumat Pada tahun 1952, PKM terpaksa berhadapan dengan pasukan keselamatan yang lebih mantap dan cekap berikutan Sir Gerald Templer telah memegang jawatan Pesuruhjaya Tinggi dan Pengarah Operasi. Selain merasakan betapa pentingnya peranan pasukan Home Guard untuk menentang pengganas komunis. Oleh yang demikian, beliau telah bertindak dengan memperkasakan, menyusun semula dan memperkemas pasukan keselamatan, terutamanya memperbaiki bahagian perisikan.49 Satu perkara yang penting yang dilakukan oleh penduduk setempat ialah maklumat yang tepat tentang tindak tanduk yang akan dilakukan oleh pengganas komunis. Maklumat ini amat membantu pihak keselamatan melakukan tindakan pantas bagi memintas tindakan musuh negara tersebut. Bagaimanapun, sebelum maklumat tersebut sampai kepada pihak berkuasa, keberanian perlu ada pada penduduk setempat. Hal ini disebakan oleh sesuatu maklumat yang ingin disampaikan kepada pihak berkuasa melibatkan ancaman keselamatan, iaitu nyawa mereka dan keluarga mereka.50 Selain itu, harta benda mereka juga turut menjadi sasaran PKM yang akan bertindak balas kepada sesiapa sahaja yang berkerjasama dengan pihak kerajaan kolonial British. Anggota pasukan Home Guard Temerloh juga memberi sumbangan dalam perisikan maklumat. Dalam usaha untuk mengawal dan menghadapi ancaman yang dicetuskan oleh pengganas komunis, maklumat yang penting yang berkaitan dengan gerakan sasaran kumpulan dan pemimpin pengganas komunis sangat perlu serta bernilai kepada pasukan keselamatan seperti polis. Maklumat sebegini biasanya diperolehi apabila sesuatu kawasan itu sering didatangi oleh komunis seperti ladang dan estet getah.51 Oleh yang demikian salah satu daripada tugas pasukan Home Guard sama ada anggota tetap atau sambilan, mestilah mencuba mendapatkan segala maklumat untuk disalurkan kepada pihak atasan. Hal ini bagi memastikan pasukan keselamatan dapat menyekat kemaraan pengganas komunis di Temerloh. Malah, banyak usaha pengganas komunis berjaya dilumpuhkan apabila maklumat hasil risikan Home Guard ini. Hal ini diceritakan oleh Man bin Perak ketika beliau sedang menjalankan kawalan di sekitar Kampung Kuala Kaung dan Ladang Sungei Kawang bersama platun, beliau terserempak dengan dua orang anggota komunis. Namun begitu, memandangkan beliau tidak dibekalkan dengan sebarang senjata maka, beliau menghantar maklumat di Pusat Kawalan untuk tindakan lanjut. Selain itu, maklumat yang disampaikan kepada anggota pasukan Home Guard meliputi aspek keselamatan dan rahsia. Keselamatan maklumat tersebut adalah seperti mengelakkan musuh daripada mendapatkan maklumat tersebut dan memintas tindakan yang ingin dilakukan oleh pasukan Home Guard. Selain itu, identiti pemberi maklumat perlu dirahsiakan untuk menjaga keselamatan diri dan keluarga mereka.52 Maklumat-maklumat yang diperolehi ini boleh dipecahkan kepada dua kategori, iaitu merujuk secara operational nature dan maklumat yang diperolehi di luar waktu bertugas ketika dikenali sebagai non-operational.53 Pada Kebiasaannya, maklumat yang boleh diambil dengan tindakan segera jarang dapat disalurkan kepada pasukan keselamatan. Contoh maklumat yang diperolehi dan tindakan segera yang boleh diambil oleh pasukan Home Guard Temerloh ialah situasi atau pasukan ronda Home Guard terserempak dengan pengganas komunis dan tindakan segera yang boleh diambil bagi menyerang mereka dan cuba memaksimumkan kecederaan dipihak musuh. Situasi ini lain pula adalah seperti tempat berkawal diserang tanpa amaran dan tindakan segera yang harus dilakukan oleh anggota Home kampung baru ini lebih didasarkan kepada kepentingan pertahanan dari kepentingan ekonomi dan pertanian. Namun kelemahan ini akhirnya dapat diatasi kerana kampung-kampung ini pada umumnya berjaya dalam bidang pertanian. Abu Hassan Morad. 1987. Dimana Bumi Dipijak: Sejarah Rakyat Semananjung Malaysia. Kuala Lumpur: INSAN. Hlm 146. Lihat juga John Gullick. 1981. Malaysia: Economic Expansion and National Unity. London: Ernest Benn Limited. Hlm 92. 49 R.Thambipillay. The Malayan Police Force in The Emergency 1948-1960. Hlm 16. 50 Nik Afifah binti Nik Mustafa.2010. Pasukan Polis di Terengganu 1941-1957. Hlm 120. 51 Malcolm Caldwell.1977.Malaya The Making of A Neo Colony. Nottingham: Betrand Russel Peace Foundation. Hlm 179. 52 Suffian bin Mohammed. 2003.'Home Guard di Johor semasa Darurat 1948-1960. Hlm 45. 53 Roziana binti Ahmad. Hlm 54.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Guard Temerloh ialah dengan mempertahankan tempat kawalan tersebut. Selepas kejadian itu, anggota Home Guard Temerloh perlu melaporkan kejadian tersebut kepada pihak keselamatan. Laporan ini penting kerana pihak keselamatan mampu mengagak mengenai sasaran musuh, semangat yang dimiliki musuh dan arah pergerakan musuh. Dalam membuat laporan seseorang anggota Home Guard perlu menyatakan dengan jelas beberapa perkara. Antaranya ialah arah datangnya musuh, lokasi musuh menghilang dan kedudukan kawasan ketika serangan berlaku. Selain itu, anggota Home Guard Temerloh juga perlu menyatakan jumlah kekuatan musuh, dan sekiranya mampu dinyatakan juga identiti musuh, bangsa dan jantina. Maklumat tersebut boleh disalur sama ada dalam bentuk tulisan atau percakapan. Sesuatu perkara yang harus dijelaskan di sini ialah larangan kepada anggota Home Guard meggunakan telefon sebagai medium untuk menyampaikan maklumat yang berkaitan dengan pengganas komunis kepada pihak polis mahupun kepada pegawai atasan mereka.54 Antara perkara-perkara yang perlu dijelaskan oleh seseorang anggota Home Guard dalam menyampaikan sesuatu maklumat penting ialah keadaan sebenar maklumat berkenaan nama mereka yang memberi maklumat perlu sekiranya terdapat ganjaran yang diberikan kepada mereka yang memberi maklumat. Seseorang anggota pasukan Home Guard juga perlu memberitahu identiti pengganas komunis sekiranya mereka mengenalinya, menyatakan individu-individu yang berhubung dengan pengganas terbabit, dan maklumat berkaitan dengan laluan yang digunakan oleh pengganas terbabit.55 Hal ini bertujuan memudahkan urusan tangkapan mana-mana penduduk yang terlibat dalam membantu aktiviti komunis di Temerloh. Membantu Pasukan Keselamatan Lain Jika dibandingkan dari segi latihan yang diterima oleh pasukan Home Guard dengan pasukan keselamatan yang lain khususnya Special Constabulary dan polis biasa didapati bahawa latihan yang diterima itu tidak memadai untuk menghadapi ancaman komunis. Dengan ini pasukan Home Guard sering dipandang sebagai pasukan pertahanan yang rendah mutunya. Walaupun demikian sumbangan telah diberikan oleh anggota Home Guard di Temerloh dalam usaha memulihkan keamanan tidak boleh diperkecilkan. Penubuhan unit pasukan Home Guard sama ada di kampung-kampung lama ataupun di kawasan pengumpulan dan penempatan semula telah menjadi penghalang kepada pergerakan dan kegiatan pengganas komunis di kawasan tersebut. Penubuhan unit pasukan Home Guard Temerloh di kampung-kampung tradisional, telah menyulitkan pengganas komunis dan agen-agennya menyeludup masuk ke kampung-kampung itu sama ada dalam usaha mereka untuk mendapatkan simpati sokongan dan bekalan makanan dari penduduk kampung tersebut. Hal ini seperti yang berlaku di kawasan Kuala Krau Temerloh.56 Walaupun Rejimen ke-10 bertapak di kawasan tersebut dan cuba mempengaruhi penduduk sekitar untuk menyertai mereka namun kesedaran penduduk tempatan tentang kepentingan keharmonian telah menyebabkan mereka menyertai Home Guard untuk membanteras aktiviti subversif mereka. Selain itu, kehadiran pasukan Home Guard yang membantu polis dan Special Constabulary terutamanya di kawasan pengumpulan dan penempatan semula telah meringankan lagi beban tugas yang dipikul oleh pasukan keselamatan yang lain. Sedikit demi sedikit lebih banyak tugas kawalan dan pemeriksaan diserahkan kepada pasukan Home Guard.57 Hal ini telah memberi kesempatan kepada pasukan polis dan anggota Special Constabulary untuk mengatur dan melancarkan operasi memburu pengganas komunis di kawasan hutan. Tertubuhnya unit Operational Home Guard telah dapat membantu memperkuatkan lagi kegiatan memburu komunis itu.58 Di samping itu, terdapat pelbagai operasi yang dijalankan melalui kerjasama Home Guard, polis dan tentera untuk menghapuskan pengganas komunis. Malah operasi tersebut menunjukkan 54 Suffian bin Mohammed. 2003.'Home Guard di Johor semasa Darurat 1948-1960. Hlm 46. 55Mohamad Aizuddin bin Mohd Asri. 2014. Darurat 1948-1960: Pasukan Home Guard Kelantan. Hlm 92-93. 56Haji Buyong bin Adil. 1972. Sejarah Pahang. Hlm 431. 57 Ahmad Subki bin Abdul Rahman. 1999. Kejayaan Pasukan Keselamatan semasa Darurat 1948-1960. Universiti Malaya: Diploma Pengajian Strategik dan Pertahanan. Hlm 39. 58 U/7/54 Home Guard General. Hlm.14. 43
44 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 kejayaan. Sebagai contoh Operasi Latimer yang melibatkan daerah Temerloh untuk menghapuskan komunis. Operasi ini dijalankan bersama-sama dengan Polis Triang dan Polis Mentakab. Kekuatan pengganas komunis dianggarkan seramai 65 orang di kawasan Triang. Sejumlah 4 orang anggota Home Guard Operational yang terdiri daripada kaum Cina dan 3 orang kaum Melayu telah terlibat dalam operasi ini.59 Operasi ini mempunyai tiga Fasa, iaitu Fasa I Special Branch Intelligence membuat pelan lokasi operasi pada 15 Sept 1954. Pada Fasa II tentera, polis dan Home Guard bertugas menangkap agen dan pengedar barangan makanan kepada komunis. Selain itu, pada fasa ini juga operasi dijalankan dengan meningkatkan kawalan terhadap makanan. Pada Fasa III, operasi membangunkan dan meningkatkan anggota pasukan keselamatan dilakukan jika terdapat masalah pada Fasa II. Di samping itu terdapat lima buah Kampung Baru dan enam ladang estet yang telah diumumkan sebagai Kawasan Kawalan. Kawasan tersebut terletak di sepanjang sungai Pahang. Semua kawasan ini dipantau oleh pasukan keselamatan, terutamanya bagi pemilik kedai. Beras, garam, minyak masak, gula, makanan dalam tin dan ubat-ubatan di kawal dengan ketat60 bagi mengelakkan komunis di Temerloh mendapatkan barangan tersebut.61 Ternyata usaha Home Guard bersama-sama pasukan lain seperti polis dan tentera berjaya melemahkan pergerakan komunis di Temerloh pada 1955. Oleh yang demikian, melalui operasi-operasi yang dijalankan oleh pihak keselamatan untuk memburu pengganas komunis telah menyebabkan mereka sukar untuk mendapatkan bekalan makanan daripada penduduk Kampung Baru. Mereka kini terpaksa mengadakan tempat-tempat simpanan makanan sendiri. Mengurangkan ancaman komunis Pasukan Home Guard yang membantu pasukan keselamatan mengawal dan menjalankan kerja-kerja pemeriksaan di kawasan-kawasan pengumpulan serta penempatan semula juga telah dapat mengambil beberapa tindakan tegas. Hal ini termasuk menjalankan pemeriksaan yang lebih rapi ke atas pergerakan bekalan makanan yang dibawa keluar oleh penduduk di kawasan itu. Pemeriksaan dan kawalan yang rapi dan teliti sangat perlu di kawasan ini kerana majoriti mereka terdiri dari orang Cina. Dalam hal ini penduduk tersebut hanya dibenarkan membawa bekalan yang tidak melebihi untuk keperluan seorang sahaja.62 Kawalan dan pemeriksaan itu telah menimbulkan kesukaran dalam kalangan agen-agen komunis untuk mendapatkan bekalan makanan, terutamanya selepas tahun 1953 apabila lebih ramai lagi penduduk mendaftarkan diri menjadi anggota pasukan Home Guard. Di samping itu anggota pasukan Home Guard yang telah lama berkhidmat semakin cekap dan cergas menjalankan kerja kawalan dan pemeriksaan itu.63 Anggota pasukan Home Guard Temerloh juga turut membantu polis berkawal di pondok dan balai polis, terutamanya kawasan terpencil. Sehubungan dengan itu, pertengahan 1953 serangan pengganas komunis ke atas pondok dan balai polis di kawasan Temerloh telah berkurangan, malah di beberapa buah kampung serangan yang dilancarkan oleh pengganas komunis dapat dipatahkan dalam masa yang singkat. Bagi menambahkan kecekapan dan kemahiran keselamatan, latihan bersepadu bersama pasukan polis dilaksanakan dalam usaha memantapkan pasukan Home Guard Temerloh. Selain itu, kerajaan telah melaksanakan pendaftaran kebangsaan iaitu kad pengenalan diwajibkan kepada seluruh penduduk di Tanah Melayu.64 Penggunaan kad pengenalan bertujuan 59 D.O.T. Y 243/54 Operation Latimer North 1.Hlm.1 60 Comber, L. 2008. The Special Branch and the Briggs Plan. In Malaya's Secret Police 1945-60: The Role of the Special Branch in the Malayan Emergency (pp. 147-172). ISEAS-Yusof Ishak Institute.Hlm.167. 61 D.O.T. Y 243/54 Operation Latimer North 1.Hlm.4. 62 Ho Hui Ling. 2010. Pembanterasan Komunis di Tanah Melayu.Hlm.148. 63Peningkatan pemeriksaan kenderaan dan pengawalan barangan makan dengan ketat telah melemahkan pergerakan komunis di Tanah Melayu. Lihat Defence 41/54 Pt. 1: Annual Report, 1953, Defence Dept. Emergency Operations. Hlm.2. 64 Langkah mewajibkan setiapkan penduduk memiliki kad pengenalan juga mengahlangkmunis ntuk bergerak bebas. kempen-kempen anti komunis juga diadakan di seluruh negara untuk menanam perasaan bencikan
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 untuk mengesan pengganas komunis yang sedang berselindung dalam masyarakat. Kegagalan mereka mempunyai kad pengenalan membolehkan mereka ditahan. Justeru situasi ini telah mencemaskan komunis dan mereka terpaksa berundur dalam hutan untuk mengelakkan daripada ditangkap oleh pihak keselamatan. Secara langsung keadaan ini memudahkan pihak keselamatan untuk menangkap mereka. Menerusi langkah kerajaan memperkenalkan kad pengenalan, pihak komunis telah mencetuskan huru hara akibat tidak berpuas hati dengan tindakan kerajaan tersebut. Pengganas komunis telah membunuh dan menembak sesiapa sahaja yang memiliki kad pengenalan. Selain itu, mereka juga turut menyerang Pegawai Pendaftaran Kerajaan yang datang ke kampung untuk menjalankan tugas pendaftaran. Walau bagaimanapun tindak tanduk mereka tidak mendatangkan kejayaan. Oleh itu mereka menukar strategi dengan menahan bas dan merampas kad pengenalan.65 Sebagai tindak balas pihak kerajaan menghantar pasukan keselamatan termasuk Home Guard untuk melakukan siasatan di kawasan yang disyaki sekitar Temerloh. Membentuk pasukan sukarelawan mempertahankan kampung halaman sendiri Di samping itu, pasukan Home Guard Temerloh telah mula meluaskan peranannya daripada berkawal dan meronda semata-mata kepada tindakan yang lebih drastik dalam usaha pihak kerajaan menghapuskan komunis. Sepanjang tahun 1953 dan 1954, pengganas komunis terus menerima serangan hebat di kawasan-kawasan persembunyian mereka, terutama sekali dengan pelancaran operasi besar-besaran yang dilakukan oleh pihak polis dan Home Guard di Kelantan, Timur Pahang, dan Barat Perak.66 Selain itu, dari segi latihan yang diterima oleh pasukan Home Guard dengan pasukan keselamatan yang lain khususnya Special Constabulary dan polis ternyata bahawa latihan yang diterima itu tidak memadai untuk menghalang kegiatan komunis. Tambahan pula, sewaktu diawal pengisyhtiharan darurat, anggota Home Guard tidak terlatih sepenuhnya untuk membanteras gerila komunis. Walau bagaimanapun, pada tahun-tahun yang berikutnya anggota Home Guard Temerloh telah terlatih sepenuhnya selepas menjalani latihan dan telah menjalankan tugas dengan begitu cekap. Peranan yang dimainkan oleh Home Guard telah mendatangkan kejayaan demi kejayaan. Hal ini diteliti dalam Rancangan Briggs yang bermula pada bulan Jun 1950 yang dilaksanakan oleh Pesuruhjaya Tinggi British General Sir Harold Briggs telah mencapai kejayaan.67 Rancangan tersebut merupakan Operasi Kebuluran telah cuba ditentang hebat oleh komunis. Hal ini kerana pemindahan setinggan ke Kampung Baru telah memutuskan hubungan komunis dengan dunia luar. Justeru, pengganas komunis semakin tidak berupaya untuk memberi tentangan yang hebat seperti sebelumnya. Orang Cina yang tinggal secara berselerak di dalam hutan, harus ditempatkan di dalam satu kawasan, iaitu Kampung Baru. Kampung tersebut dipagari dengan kawad dan pergerakan mereka dikawal. Di kawasan penempatan ini, mereka dikawal dengan rapi oleh pasukan polis dan pasukan keselamatan lain seperti Home Guard.68 Penubuhan unit kawalan keselamatan tersebut telah menyulitkan pengganas komunis dan ejen-ejennya utnk menyeludup masuk ke kampung-kampung sama ada untuk mendapatkan maklumat mengenai tindakan kerajaan. Kejayaan Home Guard Temerloh dalam membanteras komunis turut juga disumbangkan oleh orang awam. Pihak kerajaan telah melancarkan kempen "Bulan Rakyat Melawan Penjahat'.69 Kempen ini bermula 28 Februari 1950 hingga 2 April 1950. Sehingga 6 Mac 1950, sukarelawan yang telah komunis di kalangan rakyat. Keberkesanan perang saraf ini terbukti bila mana ramai pengganas komunis yang menyerah diri. Mohd Reduan Haji Asli. 2008. Pemberontakan Bersenjata Komunis di Tanah Melayu. Hlm 63. 65 Orang ramai juga diingatkan supaya tidak menunjukkan kad pengenalan mereka kepada orang lain, kecuali polis dan tentera yang berpakaian seragam. Abdullah Zakaria bin Ghazali. 2000. Penjahat-penjahat Hapus Semuanya, Kehidupan Kita Tidak Terganggu: Kempen Membanteras Komunis di Kalangan orang Melayu. Hlm 14. 66 Nurul Husna binti Ibrahim. 2011. Orang Melayu di Tanah Melayu pada zaman darurat 1948-1960. Hlm 59. 67 Virginia Matheson. 2003. A Short History of Malaysia. Australia:Linking East & West. Hlm 195. 68 Ho Hui Ling. 2010. Pembanterasan Komunis di Tanah Melayu. Hlm 75. 69 Abdullah Zakaria bin Ghazali. 2000. Penjahat-penjahat Hapus Semuanya, Kehidupan Kita Tidak Terganggu: Kempen Membanteras Komunis di Kalangan orang Melayu. Hlm18. 45
46 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 mendaftar telah mencapai angka 422,000 orang. Situasi ini jelas menunjukkan penduduk bersedia mengambil bahagian dalam kempen kerajaan melawan komunis. Terdapat tiga tugas utama yang dijalankan oleh sukarelawan-sukarelawan bersama dengan pasukan Home Guard Temerloh, iaitu mengendalikan balai polis dan sekatan-sekatan jalan serta melakukan screening operation di tempat awam. Mereka juga ditugaskan untuk membantu kerajaan dalam memproses kad pengenalan, menyebarkan risalah dan poster antikomunis, melakukan banci penduduk di kawasan setinggan dan mengambil bahagian dalam membersihkan belukar di tepi jalan yang menjadi sarang persembunyian pemberontak komunis. Justeru, melalui kempen yang dijalankan bersama-sama sukarelawan telah membantu pihak keselamatan terutama Home Guard Temerloh untuk menghapuskan pengganas komunis. Pengisyhtiharaan Kawasan Putih Akibat tekanan hebat pasukan keselamatan dan penubuhan kawasan penempatan semula, kegiatan pihak komunis semakin tersepit. Tindakan pengganas komunis menjadikan orang awam sebagai mangsa keganasan menyebabkan orang ramai semakin menjauhkan diri daripada mereka. Keadaan ini menyebabkan PKM mengubah strategi dan taktik mereka. Sejak bulan Ogos 1950, PKM mula mengurangkan serang hendap dan gangguan kepada orang awam. Sir Gerald Templer70 memperkenalkan dasar baru yang mengisyhtiharkan kawasan putih dan kawasan hitam untuk menunjukkan kawasan yang bebas daripada ancaman komunis.71 Dengan pengisytiharaan sesebuah kawasan putih maka penduduk di kawasan ini akan bebas dari kawalan makanan dan lain-lain peraturan darurat.72 Hal ini bermakna penduduk kawasan itu akan bergerak bebas dalam menjalankan aktiviti harian mereka tanpa perlu takut dengan ancaman komunis. Di samping itu, kebebasan juga menggalakkan mereka memberi lebih banyak maklumat mengenai pergerakan komunis. Hal ini membolehkan pengganas komunis dihapuskan dan seterusnya membolehkan kawasan lain diputihkan. Kawasan pertama yang 'diputihkan' ialah Melaka pada tahun 1952.73 Pada 30 November 1956, Sultan Pahang, Duli Yang Maha Mulia Sultan Abu Bakar Riayatuddin Al-Muadzam Shah Ibni Al-Marhum Sultan Abdullah Al-Mutassim Billah Shah telah mengisytiharkan Temerloh dan Mentakab di negeri Pahang sebagai kawasan putih.74 Daerah Temerloh merupakan kawasan yang ke-33 diisytiharkan sebagai kawasan putih di Persekutuan Tanah Melayu.75 Kawasan-kawasan yang diisytiharkan sebagai kawasan putih di daerah Temerloh adalah meliputi kawasan Kuala Krau, Kerdau dan Mengkarak. 70Satu lagi strategi kerajaan yang dianggap berkesan ialah perang saraf. Perang saraf ini berjaya menanamkan kebencian orang ramai terhadap komunis. Dalam melaksanakan operasi perang saraf ini, Sir Gerald Templer membuat tawaran akan memberi layanan baik kepada komunis yang menyerah diri dan memberi hadiah kepada orang ramai yang memberi kerjasama kepada komunis. Pelaksanaan kawasan hitam dan putih menggalakkan penduduk setempat yang ingin dibebaskan dari perintah berkurang agar berkerjasama dengan kerajaan untuk menentang komunis. Mohd Reduan Haji Asli. 2008. Pemberontakan Bersenjata Komunis di Tanah Melayu. Hlm 63. 71Robert Jackson. 1991. The Malayan Emergency. London: Routledge. Hlm 22. 72Mohd Reduan Hj Aslie dan Mohd Radzuan Hj Ibrahim. 1984. Polis Diraja Malaysia: Sejarah, Peranan dan Cabaran. Hlm 116. 73 Selaras dengan pengisytiharaan ini Sir Gerald Templer menjelaskan kepada penduduk di kawasan tersebut mereka juga sahaja memperolehi kebebaskan tetapi mereka juga haruslah mengekalkan kelakuan yang baik serta setiap penduduk adalah bertanggungjawab untuk menghalau komunis dari kawasan itu. Selain itu, penduduk di negeri itu telah diberi amaran sekiranya terdapat semuala aktiviti keganasan komunis di kawasan tersebut mereka akan dikenakan tindakan. Lihat Nursyafiza bt Zahari. 2014. Sejarah Kesihatan semasa Darurat di Tanah Melayu 1948-1960. Hlm 74. 74 Kawasan Putih dan Hitam telah diperkenalkan supaya British boleh memudahkan proses mereka dalam membanteras komunis. Kawasan Putih adalah bermaksud kawasan tersebut telah bebas daripada anasir komunis, dan sebaliknya yang ada pada kawasan hitam. Antara semua negeri, Melaka adalah negeri yang pertama mendapat gelaran Kawasan Putih. Lihat N.J. Ryan. 1970. The Making of Modern Malaysia and Singpore. London: Oxford University Press. Hlm.241. Lihat juga Victor Purcell.1965. Malaysia. New York: Walker and Company. London: Thames and Hudson. Hlm.111. 75 WEC.SEC.4/8(a)- White Area in Pahang 1954.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Selepas pihak Jepun menyerah kalah dan kemudiannya darurat diisytiharkan pada tahun 1948, kawasan-kawasan dalam daerah Temerloh dan Mentakab telah menjadi pusat beberapa pertubuhan komunis seperti Rejimen ke-10 Parti Komunis Malaya. Pengaruh komunis ini kemudiannya merebak ke kawasan-kawasan lain di negeri Pahang. Kegiatan komunis ini telah menyebabkan pelbagai kerosakan seperti ladang getah, sabotaj kereta api serta penyerangan ke atas stesen-stesen kereta api di daerah tersebut. Sumbangan Home Guard ternyata membantu dalam usaha Temerloh mendapat taraf kawasan putih ini. Gerakan besar-besaran telah dilakukan oleh pasukan keselamatan di Temerloh dalam usaha menghalang para pengganas dari mendapat bekalan makanan, maklumat dan ubat- ubatan.76 Maka usaha keras yang dilaksanakan oleh pasukan keselamatan ini, aktiviti pengganas komunis di kawasan Temerloh dan Mentakab telah dapat ditumpaskan sepenuhnya. Justeru, menerusi pengisytiharan kawasan putih maka penduduk di kawasan Temerloh telah dapat bergerak dengan bebas dan dibenarkan membawa bahan makanan tanpa menggunakan surat-surat kebenaran. Semua pemeriksaan oleh pegawai keselamatan telah dibatalkan. Pengisytiharan ini juga merupakan satu kejayaan bagi pihak kerajaan dalam usaha membanteras musuh Negara, iaitu komunis. Hal ini terbukti walaupun proses untuk memutihkan seluruh Tanah Melayu memakan masa, tetapi kejayaannya sangat menggalakkan apabila banyak kawasan bebas dari cengkaman komunis. Pembentukan Askar Wataniah Kesan penubuhan Home Guard yang seterusnya, iaitu membawa kepada penubuhan pasukan sukarela lain, iaitu Askar Wataniah. Namun begitu, Sultan Pahang telah menyerahkan 200 keping sijil berhenti kepada anggota Home Guard di Mukim Semantan ketika melawat Temerloh.77 Walau bagaimanapun, atas sambutan yang menggalakkan daripada kalangan anggota Home Guard yang ingin meneruskan perkhidmatan mereka, kerajaan telah mengambil keputusan untuk menghidupkan dan menyusun semula pasukan sukarela ini dengan lebih berkesan dan tersusun. Memandangkan jumlah 110,000 orang anggota Home Guard dikurangkan kepada 68,000 orang sahaja pada tahun 1958 maka kerajaan kolonial British telah merangka satu dasar baru untuk pasukan sukarela ini.78 Sehubungan dengan itu, satu undang-undang The Territorial Army Ordinance 1958 telah digubal dan pada bulan Januari 1959, pasukan Home Guard telah ditukarkan menjadi Askar Wataniah.79 Selepas 28 Februari 1949, sesiapa yang tidak mempunyai kad pengenalan akan ditangkap dan didakwa. Namun begitu, kerajaan tidak akan mengambil sebarang tindakan kepada mereka yang dapat mengemukakan alasan kukuh mengapa mereka tidak mendaftarkan diri. Bagi mereka yang tidak mempunyai kad pengenalan diri mereka boleh ditangkap.80 Kad ini sangat penting untuk menunjukkan bahawa mereka ini merupakan warga Tanah Melayu.81 Secara tidak langsung melalui penggunaan kad pengenalan, usaha kerajaan kolonial British untuk melumpuhkan kegiatan komunis 76 Ibid. 77 Berita Harian, 24 Februari 1959.Hlm.2. 78 Berita Harian, 25 September 1957. Hlm.1. 79 SR 33/24/7 War Executive Committes-Pahang, Hlm 11. Lihat juga The Straits Times, 24 January 1959.Hlm.7. 80 Sesiapa yang didapati bersalah dengan perkara ini akan dikenakan hukuman penjara tidak melebihi tiga tahun atau didenda tidak melebihi 3000 atau- kedua-duanya sekali. dengan itu, orang ramai diingatkan supaya memiliki kad pengenalan sebelum 1 Mac 1948. Lihat Abdullah Zakaria Ghazali, Penjahat-penjahat Hapus semuanya, Kehidupan Kita Tidak Terganggu: kempen Membenteras Komunis di kalangan Orang Melayu. Hlm.4. 81 Orang ramai juga diingatkan supaya menjaga kad pengenalan mereka dengan baik. Jika sesiapa yang gagal menunjukkan kad pengenalan mereka ketika diperiksa oleh pihak polis orang itu akan dianggap belum lagi mendaftar. Oleh itu, untuk menggelakkan masalah ini, orang ramai dinasihatkan supaya menulis nombor kad pengenalan mereka dalam buku kecil dan disimpan di rumah. Berdasarkan cara ini, orang ramai boleh memaklumkan nombor kad pengenalan mereka kepada pejabat pendaftaran sebagai bukti mereka sudah mendaftarkan dan mereka juga dinasihatkan supaaya jangan menunjukkan kad pengenalan mereka kepada orang ramai kecuali anggota polis dan tentera yang memakai pakaian seragam. Nurul Husna Binti Ibrahim. 2011. Orang Melayu di Tanah Melayu pada Zaman darurat, 1948-1960. Hlm 69. 47
48 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 di Temerloh akan menjadi lebih mudah. Hal ini disebabkan oleh anggota komunis sudah tentu tidak mempunyai kad pengenalan maka usaha mengenal pasti mereka akan lebih mudah. Selain itu, bagi penduduk yang bekerja di ladang getah mereka akan diperiksa terlebih dahulu sama ada mempunyai kad pengenalan atau tidak sebelum dibenarkan keluar bekerja. Hal ini disebabkan oleh mereka sering menjadi sasaran utama pihak komunis yang bertindak menggoyakkan kad pengenalan dan menggugut mereka jika mendaftar sekali lagi82 dengan pihak kerajaan. Maka, sebagai langkah penyelesaian kerajaan kolonial telah membuat tindak balas dengan mengumpul kad pengenalan sedia ada dan mengeluarkan kad pengenalan lain sebagai ganti ketika mereka keluar bekerja. Mereka akan mendapat semula kad pengenalan asal setelah pulang daripada kerja.83 Langkah ini dapat mengurangkan kadar keganasan yang dilakukan oleh komunis terhadap penduduk di kawasan Temerloh. Selain itu, menerusi cara pendaftaran wajib dan memperkenalkan kad pengenalan pihak kerajaan dapat mengesan orang ramai yang memberi bantuan kepada pengganas komunis. Hal ini disebabkan oleh setiap kali mereka berpindah, seseorang itu perlu melaporkan tentang perubahan alamatnya. Begitu juga jika berlaku sesuatu kematian atau perpindahan ke luar negeri. Jika seseorang datang ke rumah dan bermalam penduduk kampung mesti memaklumkan kepada anggota Home Guard.84 Begitu juga jika seseorang ahli keluarga yan meninggalkan rumah, iaitu bermalam di tempat lain penduduk tersebut perlu memaklumkan kepada pasukan Home Guard di kawasan kampung tersebut. Jika terdapat penduduk kampung yang bergerak keluar 24 jam dari kawasan rumah, maka mereka perlu menamakan ketua rumah sementara penduduk rumah tersebut. Ketua Home Guard dan Home Guard di sesuatu kawasan mempunyai kuasa undang-undang untuk menyiasat kawasan perumahan tanpa mengira waktu dan menyiasat rekod di rumah. Home Guard mempunyai kuasa untuk menahan penduduk yang disyaki tidak mengikut undang-undang tersebut. Kerjasama terhadap siasatan Home Guard diperlukan bagi menggelakan ancaman komunis. Home Guard yang tujuannya adalah untuk melindungi kawasan kampung boleh dibantu dengan memberikan maklumat berkaitan pergerakan penduduk yang disyaki membantu komunis. Penduduk boleh juga membantu dengan memberikan maklumat tentang pergerakan komunis. Ketua rumah yang tidak boleh membaca dan menulis akan dibantu oleh Home Guard untuk menyiapkan rekod mereka. Rekod tersebut oleh disediakan dalam bahasa Melayu atau bahasa Inggeris. Borang akan diberi oleh anggota Home Guard secara percuma. Setelah lengkap diisi, maka borang itu akan dikembalikan kepada pegawai yang bertugas. 82 Ibid.69. 83 Apabila langkah pendaftaran kebangsaan dimulakan, komunis bertindak segera dengan melancarkan kempen anti-pendaftaran. Pihak komunis cuba mengancam usaha pendaftaran kebangsaan dan penggunaan kad pengenalan yang dijalankan oleh pihak berkuasa dengan menggunakan kekerasan dan keganasan. Ini kerana komunis sedar bahawa langkah kerajaan itu akan menyulitkan pergerakan komunis dalam kalangan masyarakat di Persekutuan Tanah Melayu. Dengan itu, komunis bertindak merampas dan memusnahkan kad pengenalan dan menyebarkan propaganda anti-pendaftaran. Mereka juga membunuh dan mengugut penduduk serta jurugambar yang terlibat dalam kerja pendaftaran, merampas gambar-gambar yang disediakan untuk tujuan pendaftaran dan menyerang pasukan keselamatan yang ditugaskan untuk menjalankan kerja pendaftaran penduduk. Ho Hui Ling. 2010. Pembanterasan komunis di Tanah Melayu. Hlm 62. 84 Malaya Monthly Political Intellingence Report, August to Sepetember 1950, Hlm 2 dalam C.O. 825/82/3/55404/5,South-East Asia Monthly Political Intelligence Reports.
Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Rumusan Walaupun pasukan Home Guard berstatus pasukan sukarelawan, penglibatan setiap anggota dalam pasukan ini mendapat pengiktirafan oleh pihak kerajaan kolonial British. Kerajaan Persekutuan Tanah Melayu menyediakan peruntukan yang besar dalam membangunkan pasukan Home Guard khususnya di Temerloh, Pahang. Justeru, peranan yang dimainkan oleh pasukan Home Guard ternyata sangat besar dan mencabar, maka kerajaan telah menyelaraskan pembayaran elaun dan pelbagai kemudahan kepada semua anggota Home Guard. Langkah ini diharap dapat meningkatkan lagi semangat kerja seluruh anggota pasukan dalam menghadapi cabaran-cabaran getir menentang ancaman komunis. Hal ini disebabkan oleh usaha pasukan ini dalam menghalang kemaraan Rejimen Ke-10 Parti Komunis Malaya yang berpusat di Kuala Krau, Temerloh dipuji oleh kerajaan kolonial British. Rujukan Abdullah Zakaria bin Ghazali. (2000). Penjahat-penjahat Hapus Semuanya, Kehidupan Kita Tidak Terganggu: Kempen Membanteras Komunis di Kalangan orang Melayu. Kuala Lumpur: Persatuan Sejarah Malaysia. Abu Hassan Morad. (1987). Di mana Bumi Dipijak: Sejarah Rakyat Semananjung Malaysia. Kuala Lumpur: INSAN. Ahmad Subki Abdul Rahman. (1999). Kejayaan Pasukan Keselamatan semasa Darurat 1948-1960. Universiti Malaya: Diploma Pengajian Strategik dan Pertahanan. Annual Report, 1953. ANM, Home Guard Training Pamphlets. BA 130/1953. Amalgamation of Home Guard, Kampung Guard dan Auxiliary Police. Berita Harian, 24 Februari 1959. Berita Harian, 25 September 1957. Caldwell, Malcolm. (1977). Malaya The Making of A Neo Colony. Nottingham: Betrand Russel Peace Foundation. C.O. 825/82/3/55404/5, South-East Asia Monthly Political Intelligence Reports. Comber, L. 2008. The Special Branch and the Briggs Plan. In Malaya's Secret Police 1945-60: The Role of the Special Branch in the Malayan Emergency (pp.147-172). ISEAS-Yusof Ishak Institute. Defence 41/54 Pt. 1: Annual Report, 1953, Defence Dept. Emergency Operations. DEF.6773/52 Home Guard Establishment in Pahang. DEFY 51/37. Pekeliling Perintah Pengarah Bagi Gerakan-Gerakan Tanah Melayu, Bilangan 35, Home Guard 1956. D/10A/1951. Instructions for the Issue of National Service Badges. D.O.T. Y 243/54 Operation Latimer North 1. Emergency Food Denial Organisation, SFO. P.K NO.137/56. INF.8/8/1951. 718 Join 'Home Guard'. INF.783/1952 Home Guard Training Manual Request for Printing dalam Ibu Pejabat Penerangan Kuala Lumpur (1946-1963). INF.1120/1451. Kampung Guard Newspaper 'Berita Pengawal Kampung'. INF.1487/1953. History of the Emergency in Malaya. Gullick, John. (1981). Malaysia: Economic Expansion and National Unity. London: Ernest Benn Limited. Hui Ling, Ho. (2007). Kemerdekaan dalam Ancaman dalam Koleksi Rencana Merdeka. 2007. Nilai: USIM. Hui Ling, Ho. (2010). Pembanterasan Komunis di Tanah Melayu. Kuala Lumpur: Penerbit Universiti Malaya. Jackson, Robert. (1991). The Malayan Emergency. London: Routledge. Kassim Thukiman. (2002). Malaysia: Perspektif, Sejarah dan Politik. Skudai: Penerbit UTM. Kertas kerja 2011/0013941. Pasukan Home Guard. Arkib Negara Malaysia. Kumar Ramakrishna. (2002). Emergency Propaganda: The Winning of Malayan Hearts and Minds 1948-1960. Surrey: Curzon Press. Matheson, Virginia. (2003). A Short History of Malaysia. Australia: Linking East & West. Miller, Harry. (1954). Menace in Malaya. London: George G.Harrap & Co.Ltd. Miller, Harry. (1972). Jungle War in Malaya. London: Arthur Barker Limited. Mej.Abd Razak bin A.Ibrahim. (1999). Peranan Pasukan Keselamatan Semasa Darurat Malaysia Pertama: Satu Analisis.Universiti Malaya: Diploma Pengajian Strategik dan Pertahanan. Mohamad Aizuddin Mohd Asri. (2015). Pasukan Home Guard Kelantan. Universiti Malaya.Kuala Lumpur: Latihan Ilmiah Sarjana Muda Sejarah. Mohd Razali bin Ya'cob@Jusoh. (2010). Pasukan Home Guard Persekutuan Tanah Melayu semasa darurat, 1948-1960. Jurnal Jabatan Sejarah Universiti Malaya. 49
50 Jurnal Perspektif Jil. 10 Bil. 1(33-50) ISSN 1985-496X /eISSN 2462-2435 Mohd Reduan Haji Asli. (2008). Pemberontakan Bersenjata Komunis di Tanah Melayu. Kuala Lumpur: Dewan Bahasa dan Pustaka. Major Nazar Talib. (2005). Malaysia's Experience in War against Communist Insurgency and its Relevance to the Present Situation in Iraq. Quantico: Marine Corps University. Nik Afifah binti Nik Mustafa. (2010). Pasukan Polis di Terengganu 1941-1957. Universiti Malaya: Latihan Ilmiah Sarjana Muda Sejarah. Nurul Husna Ibrahim. (2011). Orang Melayu di Tanah Melayu Pada Zaman darurat 1948-1960. Universiti Malaya: Latihan Ilmiah Sarjana Muda Sejarah. N.J. Ryan. (1970). The Making of Modern Malaysia and Singpore. London: Oxford University Press. N.S State Sec.Cont.No.U/14 HG, AP & KG Funds. Allowance for Unpaid Ranks of the Home Guard. Nursyafiza Zahari. (2014). Sejarah Kesihatan semasa Darurat di Tanah Melayu 1948-1960. Universiti Malaya. Kuala Lumpur: Latihan Ilmiah Sarjana Muda Sejarah. Purcell, Victor. (1965). Malaysia. New York: Walker and Company. London: Thames and Hudson. RCP/PUB/1037/1950 Chronology of Important Events during The Emergency in Malaya for Period January-June, 1950. R.Thambipillay. (2003). The Malayan Police Force in the Emergency 1948-1960. Ipoh: Goodturn Hoover Trading. Roziana Ahmad. (2010). Penubuhan dan Perkembangan Pasukan Polis Wanita 1955 hingga 1989. Universiti Malaya: Latihan Ilmiah Sarjana Muda Sejarah. SR 33/24/7 War Executive Committes-Pahang, S.R.OK.62/51 Home Guard, Special Constables. SR 33/21/7 Pahang Emergency Statistics as At 16 November 1955. Suffian Mohammed. (2003/2004).'Home Guard di Johor semasa Darurat 1948-1960. Universiti Malaya. Kuala Lumpur: Latihan Ilmiah Sarjana Muda Sejarah. S.W.E.C S/C 26/1957. Home Guard Food Denial 1957. The Straits Times, 6 Februari 1956. The Straits Times, 24 January 1959. U/7/54 Home Guard General. WEC.SEC.4/8(a)- White Area in Pahang 1954.